Lăsate să prospere, să câştige putere financiară, organizaţiile infracţionale pot deveni mai violente şi pot fi o reală ameninţare, atrage atenția şefa Parchetului european, Codruța Kovesi.
"Ne confruntăm cu infractori extrem de periculoşi", a arătat ea.
Cel de-al treilea raport anual al EPPO, publicat vineri, arată o creştere puternică a numărului de anchete
1371 în 2023, pentru un prejudiciu total estimat la 19,2 miliarde de euro.
Din acest total, 339 se referă la fraude cu TVA.
"E nevoie de un contabil, de un avocat"
Criminalitatea organizată se orientează în tot mai mare măsură spre fraudele transfrontaliere şi nu ezită să recurgă la violenţă pentru a-şi proteja activităţile, avertizează şefa Parchetului european, Laura Kovesi, într-un interviu acordat AFP publicat vineri.
Biroul Procurorului Public European (EPPO, Parchetul European), la care participă 22 de ţări ale Uniunii Europene, a fost lansat în iunie 2021 cu misiunea de a ancheta şi urmări infracţiunile susceptibile să afecteze interesele financiare ale Uniunii, în special frauda cu TVA transfrontalieră şi criminalitatea transnaţională.
"În spatele acestor fraude se află organizaţii infracţionale care operează de pretutindeni în Europa şi sunt foarte flexibile". "…Bandele sunt tentate în mod frecvent să treacă de la traficul de droguri, "foarte riscant", la infracţiuni financiare, "mai uşoare", în care "e nevoie doar de un contabil, un avocat sau o persoană care ştie să vorbească şi prin care se pot câştiga mulţi bani", a explicat Kovesi într-un interviul acordat telefonic agenţiei de presă franceze.
566 anchete noi în Italia
(Italia – n.r.)este de departe prima ţară din acest punct de vedere, acest lucru explicându-se însă în primul rând prin rolul "foarte activ" al Guardia di Finanza, garda financiară italiană.
Kovesi, cel mai tânăr procuror general din ţară, prima femeie în această funcţie
France Presse o laudă pentru "tenacitate" în anchetarea abuzurilor clasei politice și spune că "i-a atras antipatii în rândul guvernului român şi a fost demisă din acest post, cu puţin timp înainte de a fi numită şefă a nou înfiinţatului parchet european".
Resurse pentru lupta împotriva criminalităţii
Kovesi a vorbit despre scrisoarea trimisă Comisiei Europene pentru a cere o sumă suplimentară de 7,8 milioane de euro. Bugetul EPPO pentru 2024 a fost stabilit deocamdată la 72 milioane de euro.
Parchetul european nu a reuşit deocamdată să ralieze toate statele membre ale UE, doar 22 din cele 27 alăturându-i-se până acum.